**NAVODILA ZA DELO, PONEDELJEK, 23. 3. 2020**

**SLOVENŠČINA**

**NOVA ČRKA U**

**GLAS U – KO GOVORIMO**

**ČRKA U – KO JO ZAPIŠEMO**

* Poišči čim več besed, ki se začnejo z glasom U
* Poišči čim več besed, ki vsebujejo glas U, mesto v besedi ni pomembno. Starši pozorno poslušajo, ko slišijo glas U, zaploskajo. Ti pa moraš dobro poslušati, da vidiš, če starši delajo prav.
* Oglej si posnetek.
* Ko vadite pravilno potezo zapisa črke U, naj otrok sproti ponavlja navodilo, kako se črka naredi. Najprej jo piše po zraku, nato po mizi, z nogo po tleh. Če vreme dopušča, jo lahko piše zunaj po pesku,…
* V zvezek s pikapolonico mu naredite veliko črko U ( kot pri predhodnih črkah ), nato naj jo z barvicami 15 x prevleče. PAZI – na koncu mora izgledati, kot malce debelejša črta!!!
* Okrog črke nariše najmanj 5 predmetov, stvari,…, ki se začnejo z glasom U in pod slike napiše še besedo. U naredi z rdečo barvico.
* Reši UL- določanje glasov v besedi

**SPOZNAVANJE OKOLJA**

V mapi imaš učni list na katerem so narisani znanilci pomladi. Prejšnji teden si šel na opazovalni sprehod in si te rastline zagotovo videl. Pobarvaj jih tako, kot so videti v naravi. V priponki imaš še fotografije teh rastlin. Preveri, če imaš prav. Zadnja slika jetrnika je dodana, na tvojem učnem listu ga ni.

Pod slike na tvojem listu zapiši še imena rastlin. Če imaš pri zapisu težave, imena najdeš pri fotografijah. Izberi si eno rastlino in označi dele rastlin. Vzorec, kako naj izgleda, imaš v priponki.

**Sedaj pa razmisli**

* Zakaj te rastline lahko zacvetijo tako zgodaj? Kaj in kdo jim pri tem pomaga? Kaj se zgodi, ko drevesa olistajo in začne rasti trava?

( Sončna svetloba in toplota prideta do tal, aktivirata rastlino. Še od prejšnjega leta je rastlini ostala zaloga hrane v podzemnem delu npr. zvonček - čebulica s koreninicami, (Če jo prerežeš, izgleda kot čebula, ki jo mami potrebuje pri kuhanju, le da je manjša.) žafran - gomolj s koreninicami, ( Če ga prerežeš izgleda kot krompir.) podlesna vetrnica, trobentica, teloh - korenika s koreninicami ( podobna korenju) Ko začne rasti trava in drevesa naredijo liste, pride do tal vedno manj sončne svetlobe in toplote. Rastlina preneha z obilnim cvetenjem in rastjo. Hrana v podzemnem delu, ki je še ostala, ji je v pomoč naslednje leto, ko se cikel rasti in cvetenja ponovi. Torej – hrano skladišči v podzemnem delu in jo porabi naslednje leto.

* Kakšno vlogo imajo torej podzemni deli rastli – Spomni se, večkrat smo to za rože in drevesa že povedali, ko smo šli na sprehode.

(Črpajo hranilne snovi iz tal, rastlini nudijo oporo.)

**GLASBENA UMETNOST**

**URA – GLEJ PRIPONKO**

**ŠPORT**

Pripomoček – zunanje ali notranje stopnice

* Hoja po stopnicah navzgor in navzdol naprej
* Hoja po stopnicah navzgor in navzdol nazaj
* Hoja po stopnicah navzgor in navzdol bočno – po strani
* Tek po stopnicah gor in dol
* Hoja po stopnicah navzgor in navzdol čez dve stopnici
* Tek po stopnicah navzgor in čez dve stopnici
* Poskoki navzgor in navzdol čez eno stopnico
* Hoja po stopnicah navzgor in navzdol po vseh štirih – To dejavnost si zelo dobro obvladal, ko si bil še »kobajoči« dojenček. Preveri, kako ti gre danes.